1. ------IND- 2020 0791 F-- LV- ------ 20201221 --- --- PROJET

|  |
| --- |
| FRANCIJAS REPUBLIKA |
|  |  |  |
| Ekoloģiskas pārkārtošanas ministrija  |
|  |
| Mājoklis |
|  |

**[Datums] Rīkojums,**

**ar ko apstiprina aprēķinu metodi, kas paredzēta Būvniecības un mājokļu kodeksa R.111-20-5. pantā**

*NOR*:

*Mērķauditorija: pasūtītāji, būvuzņēmēji, būvnieki un nekustamā īpašuma projektu attīstītāji, arhitekti, biroji, kuri veic siltumefektivitātes un vides aizsardzības pētījumus, ēku ekonomisti, tehniskie inspektori, būvuzņēmumi, būvmateriālu un ēku tehnisko sistēmu ražošanas uzņēmumi un enerģijas piegādātāji Francijas kontinentālajā daļā.*

*Priekšmets: energoefektivitātes un vides aizsardzības rādītāju aprēķinu metodes noteikšana dzīvojamo ēku, biroju ēku un pamatizglītības vai vidējās izglītības ēku būvei Francijas kontinentālajā daļā, lai piemērotu [..]Rīkojumu par energoefektivitātes un vides aizsardzības prasībām dzīvojamo ēku, biroju ēku un pamatizglītības vai vidējās izglītības ēku būvei Francijas kontinentālajā daļā.*

*Stāšanās spēkā: šis rīkojums stājas spēkā no 2021. gada 1. jūlija.*

*Īss apraksts: šis rīkojums nosaka energoefektivitātes un vides aizsardzības rādītāju aprēķinu metodi dzīvojamo ēku, biroju ēku vai pamatizglītības vai vidējās izglītības ēku būvei Francijas kontinentālajā daļā, izklāstot to trijos pielikumos.*

* *I pielikums. Vispārīgi noteikumi energoefektivitātes un vides aizsardzības rādītāju aprēķināšanai.*
* *II pielikums. Aprēķinu metode “Th-BCE 2020”, detalizēti izklāstot energoefektivitātes aprēķināšanas noteikumus, kas saistīti ar Būvniecības un mājokļu kodeksa L.111-9-1-A. pantā paredzēto aprēķinu rīku.*
* *III pielikums. Noteikumi “Th-Bat 2020” par ieejas datu noteikšanu, aprēķinot ēkas energoefektivitāti normatīvo aprēķinu nolūkā.*

*Atsauces: ar dokumentu, kas grozīts ar šo rīkojumu, var iepazīties “Légifrance” vietnē (*[*www.legifrance.gouv.fr*](http://www.legifrance.gouv.fr/)*).*

Ekoloģiskas pārkārtošanas ministre un deleģētā ministre pie ekoloģiskas pārkārtošanas ministres, kura atbild par mājokļiem,

ņemot vērā Eiropas Parlamenta un Padomes 2015. gada 9. septembra Direktīvu (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (kodificēta redakcija), un jo īpaši paziņojumu Nr. [gads]/[..]/F;

ņemot vērā Eiropas Parlamenta un Padomes Direktīvu 2010/31/ES (2010. gada 19. maijs) par ēku energoefektivitāti, kas grozīta ar Eiropas Parlamenta un Padomes Direktīvu (ES) 2018/844 (2018. gada 30. maijs), jo īpaši tās 3., 4. un 6. pantu;

ņemot vērā Būvniecības un mājokļu kodeksu, jo īpaši tā R.111-20-5. pantu;

ņemot vērā [datums] Rīkojumu par energoefektivitātes un vides aizsardzības prasībām dzīvojamo ēku, biroju ēku vai pamatizglītības vai vidējās izglītības ēku būvei Francijas kontinentālajā daļā;

ņemot vērā apsvērumus, kas iesniegti sabiedriskās apspriešanas laikā no [datums] līdz [datums] saskaņā ar Vides kodeksa L.120-1. pantu;

ņemot vērā Valsts standartu novērtēšanas padomes [datums] atzinumu;

ņemot vērā Enerģētikas augstākās padomes [datums] atzinumu;

ņemot vērā Augstākās būvniecības un energoefektivitātes padomes [datums] atzinumu;

ņemot vērā Gajānas Asamblejas [datums] piekrišanas vēstuli;

ņemot vērā Martinikas Asamblejas [datums] piekrišanas vēstuli;

ņemot vērā Gvadelupas departamenta padomes [datums] piekrišanas vēstuli;

ņemot vērā Reinjonas departamenta padomes [datums] piekrišanas vēstuli;

ņemot vērā Gvadelupas reģiona padomes [datums] piekrišanas vēstuli;

ņemot vērā Reinjonas reģiona padomes [datums] piekrišanas vēstuli;

ņemot vērā Majotas departamenta padomes [datums] piekrišanas vēstuli,

**izdod šādu rīkojumu.**

1. pants

Šā rīkojuma pielikumā izklāstītā aprēķinu metode, kas paredzēta Būvniecības un mājokļu kodeksa R.111-20-5. pantā, tiek apstiprināta.

**2. pants**

Mājokļu, pilsētplānošanas un komunālo lietu direktors un enerģētikas un klimata lietu ģenerāldirektors katrs savā jomā ir atbildīgs par šā rīkojuma izpildi, un rīkojumu publicē Ekoloģiskas un solidāras pārkārtošanas ministrijas oficiālajā vēstnesī.

Ekoloģiskas pārkārtošanas ministre,

ministres vārdā un uzdevumā —

mājokļu, pilsētplānošanas un komunālo lietu direktors

Ekoloģiskas pārkārtošanas ministre,

ministres vārdā un uzdevumā —

enerģētikas un klimata lietu ģenerāldirektors

Deleģētā ministre pie ekoloģiskas pārkārtošanas ministres,

kura atbild par mājokļiem,

ministres vārdā un uzdevumā —

mājokļu, pilsētplānošanas un komunālo lietu direktors